Esperjenza fl-artijiet tal-missjoni verament tmiss il-qalb u taf tibdel il-mod kif wieħed iħares lejn il-ħajja meta jiġi lura Malta. Hekk ġara lill-grupp ta’ Maltin li qattgħu dan is-sajf fil-Gwatemala fost il-foqra. Esperjenza bħala waħda diffiċli iżda sodisfaċenti u li ħalliet fina bidla fil-karattru. Hekk iddiskrivew esperjenza ta’ kważi tliet xhur fil-Gwatemala fil-villaġġ ta’ Azulco grupp ta’ Maltin li fosthom kien hemm student tal-mediċina, spiżjara u żewġ infermiera. Huma marru l-Gwatemala biex jagħtu assistenza medika iżda l-bżonnijiet tant huma kbar li l-missjoni se tkompli anke minn hawm Malta billi se jitħallsu biex jinbdew mad-90 dar. Nathal Falzon li mexxa d-delegazzjoni qal li minn missjoni li kellha purament għanijiet mediċi,  il-Maltin raw li hemm ħafna ferm iżjed x’isir. Il-missjoni Good 2014 se tkompli s-sena d-dieħla bl-organizzaturi qed ifittxu tobba u paramediċi li lesti jħaddu xi żmien fil-Gwatemala. Nathal Falzon qal li dawk li jitilgħu l-Gwatemala jgħixu f’post diċenti u nadif biex minn hemm imorru fil-villaġġ joffru l-assistenza medika lil dawk li huma verament fil-bżonn. Minn jixtieq imur il-Gwatemala għandu jidħol fil-paġna tal-facebook Good 2014.